《赠徐十三明经时栋四章 其四》
清代·姚燮

昔遭海上氛，与匿兰江陬。虽堕荆棘中，未肯白日偷。

爱君自此始，与君同唱酬。攻之背水阵，拒以田单牛。

居然楚汉军，一划成鸿沟。吾年过君十，疲矣究何谋？

愿如莒列齐，共事天王周。能任鰋鲤争，乃为真龙虬。

勉哉夏气荣，不勉时将秋。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。